Opdateret tirsdag kokken 10.40: Containeren er nu fundet.

Da arkæologerne fra Øhavsmuseet i Faaborg mødte på arbejde mandag morgen, blev de noget overraskede.

I seks måneder har de arbejdet ved en udgravning i Årslev, hvor de har samlet blandt andet jordprøver og keramikskår.

Der var intet i containeren, som har nogen værdi for andre end os. Men vi har fået stjålet mange timers arbejde. Nina Boutrup, arkæolog

Dem har de haft opbevaret i en container i nærheden. Men mandag morgen var containeren med de værdifulde jordprøver stjålet.

- Det er jo nok en ret skuffet tyv, for containeren var fuld af poser med jord, siger arkæolog Nina Boutrup, som sidst så containeren, da hun låste den af og gik på weekend i fredags.

- Der var intet i containeren, som har nogen værdi for andre end os. Men vi har fået stjålet mange timers arbejde, siger hun.